נורלאגוס (שם מדעי: Nuralagus) הוא סוג נכחד של יונק ממשפחת הארנביים אשר חי בצפון-מערב האי מנורקה שבאיים הבלאריים, בים התיכון בין סוף המיוקן לפליוקן והמאובנים התגלו בשנת 2011. במהלך האירוע המסיני שלפני 5 מיליון שנה, התפתח ארנב זה באיים מיורקה ומנורקה אליהם הגיע מספרד. לאחר עליית מפלס הים והתבודדות הארנב התפתח לצד היעל הבאלירי (Myotragus balearicus) וכנראה נכחד עם נדידת האיים.
לא ברור מה קרבתו של ארנב זה לקרוביו החיים. ככל הנראה התפתח הנורלאגוס מהסוג Alilepus או מהסוג Trischizolagus, שחיו בספרד לפני 3–6 מיליון שנה. ככל הנראה הזכיר מבנה חייו את ארנבון הבר (Pentalagus furnessi) מהאי קיושו, יפן שהתפתח גם כן בסביבה מבודדת מטורפים.
במראהו היה הנורלאגוס שונה מאוד מרוב הארנביים והיה, ככל הנראה, הארנב הגדול ביותר שהיה מעולם, כתוצאה מענקיות איים. הוא הגיע לגובה חצי מטר ולמשקל 23 ק"ג, פי ששה מהארנבון המצוי. עם זאת, הייתה לו גולגולת קטנה והיה בעל עיניים ואוזניים קטנות בהרבה מרוב הארנבים. היו לו רגליים ארוכות מאוד אך גם נוקשות כך שהיה מקפץ גרוע שהעדיף לנוע לאיטו. הוא ניזון מעשבים ומשורשים שחפר באדמה.
אוחזר מתוך "https://he.wikipedia.org/w/index.php?title=נורלאגוס&oldid=25139488"
דף זה נערך לאחרונה ב־19:25, 21 במרץ 2019.